ഒറ്റയ്ക്ക് താമസിച്ചിരുന്ന യുവാവിനെ സംഘംചേര്ന്ന് വെട്ടിക്കൊന്നു കൊല്ലം: കേരളപുരത്ത് ഒറ്റയ്ക്ക് താമസിച്ചിരുന്ന യുവാവിനെ കൊല്ലപ്പെട്ട നിലയില് കണ്ടെത്തി.കേരളപുരം കോട്ടവിള ജംഗ്ഷന് കോട്ടൂര് വീട്ടില് സുനില്കുമാര്39 ആണ് മരിച്ചത്. സംഭവത്തിന് ശേഷം പ്രതികള് ഓടിരക്ഷപ്പെട്ടു. ഇന്നലെ രാത്രി പത്ത് മണിയോടെയായിരുന്നു കൊലപാതകം. ഭാര്യയെയും മകളെയും ഉപേക്ഷിച്ച് സുനില്കുമാര് ഒറ്റയ്ക്കായിരുന്നു താമസിച്ചിരുന്നത്. കൂലിവേലയ്ക്ക് പോയി കിട്ടുന്ന പണം മദ്യപിക്കാനാണ് കൂടുതലും ഉപയോഗിച്ചിരുന്നതെന്ന് പൊലീസ് പറഞ്ഞു. വൈകുന്നേരങ്ങളില് കൂട്ടുകാരുമായി ചേര്ന്ന് മദ്യപിക്കുന്നത് പതിവായിരുന്നു. ഇന്നലെ രാത്രിയോടെ നാലംഗ സംഘം ഈ വീട്ടിലേക്ക് എത്തുന്നതും അല്പസമയത്തിന് ശേഷം ബഹളം കേട്ട് അയല്ക്കാര് നോക്കുമ്ബോള് അവര് ഓടിപ്പോകുന്നതും കണ്ടു. അയല്ക്കാര് ഓടിയെത്തിയപ്പോഴാണ് കിടപ്പുമുറിയില് കഴുത്തിന് വെട്ടേറ്റ നിലയില് സുനില്കുമാറിനെ കണ്ടെത്തിയത്. കട്ടിലിനും മേശയ്ക്കും ഇടയിലായി താഴെ വീഴാറായ വിധത്തിലായിരുന്നു കിടന്നിരുന്നത്. നാട്ടുകാര് ഉടന്തന്നെ കുണ്ടറ പൊലീസിനെ വിവരം അറിയിച്ചു. ശരീരത്ത് ആഴത്തില് കുത്തേറ്റ പാടുകളുണ്ടായിരുന്നതായി പൊലീസ് പറഞ്ഞു. വീട് പൊലീസ് സീല് ചെയ്തിരിക്കുകയാണ്. പ്രതികളെക്കുറിച്ച് വ്യക്തത വന്നിട്ടില്ല. കുണ്ടറ പൊലീസ് അന്വേഷണം ഊര്ജ്ജിതമാക്കി.